**Ministru kabineta rīkojuma projekta**

**“Grozījums Ministru kabineta 2013. gada 28. decembra rīkojumā Nr. 686**

**“Par Latvijas ģeotelpiskās informācijas attīstības koncepciju””**

 **sākotnējās ietekmes novērtējuma ziņojums (anotācija)**

|  |
| --- |
| **I.** **Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā Ministru kabineta 2013. gada 28. decembra rīkojuma Nr. 686 “Par Latvijas ģeotelpiskās informācijas attīstības koncepciju” 6. punktu Tieslietu ministrijai sadarbībā ar Aizsardzības ministriju un Izglītības un zinātnes ministriju uzdots izstrādāt un līdz 2016. gada 1. janvārim iesniegt noteiktā kārtībā Ministra kabinetā informatīvos ziņojumus par situāciju vietvārdu jomā un nepieciešamību izdarīt grozījumus normatīvajos aktos, lai nodrošinātu vietvārdu lietojumu atbilstoši Valsts valodas likuma un Ministru kabineta 2012. gada 10. janvāra noteikumu Nr. 50 “Vietvārdu informācijas noteikumi” prasībām. Saskaņā ar Ministru kabineta noteikumos Nr. 50 “Vietvārdu informācijas noteikumi” 88. punktā minēto Latvijas Ģeotelpiskās informācijas aģentūra ne vēlāk kā līdz 2016. gada 10. janvārim izvērtē Vietvārdu datu bāzē esošo dabas objektu vietvārdu statusu un iesniedz Valsts valodas centram priekšlikumus par oficiālo nosaukumu piešķiršanu dabas objektiem. Tā kā darbs pie Vietvārdu datu bāzē esošo dabas objektu vietvārdu statusu izvērtēšanas ir noslēdzies š.g. janvārī un Latvijas Ģeotelpiskās informācijas aģentūras iesniegtā informācija tiek izvērtēta Valsts valodas centrā, ir nepieciešams ilgāks laika periods, lai izvērtētu vispārīgo situāciju vietvārdu informācijas jomā un lemtu par nepieciešamajiem grozījumiem normatīvajos aktos.2016. gada 20. janvāra starpinstitūciju darba grupā, ko organizēja Tieslietu ministrija, pieaicinot Aizsardzības ministrijas, Izglītības un zinātnes ministrijas, kā arī Latvijas Ģeotelpiskās informācijas aģentūras un Valsts valodas centra pārstāvjus, iestādes secināja, ka uzdevuma izpilde nodrošināma līdz **2016.** **gada 30.** **septembrim**.  |
| 3. | Projekta izstrādē iesaistītās institūcijas | Aizsardzības ministrija, Izglītības un zinātnes ministrija un Tieslietu ministrija.  |
| 4. | Cita informācija | Nav. |

|  |
| --- |
|  **VII.** **Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Izglītības un zinātnes ministrija un Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav. |

Anotācijas II, III, IV, V un VI sadaļa – rīkojuma projekts šīs jomas neskar.

Iesniedzējs:

tieslietu ministra p.i. K.Gerhards

22.02.2016. 12:50

361

L.Jenča

67036936, Liene.Jenca@tm.gov.lv